Lockout og strejke

440.000 - næsten halvdelen af de ansatte i stat, kommuner og regioner er omfattet af lockouten.

Ved en lockout er det arbejdsgiverne, der sender de ansatte hjem - uden løn.

Lønmodtagernes faglige organisationer har varslet strejke for op imod 100.000 medlemmer.

Nogle vil få deres normale løn fuldt kompenseret af deres fagforening, andre får tilbudt lån og nogle får konfliktstøtte, der er et fastsat kollektivt beløb.

Enkelte medlemmer af fagforeningerne vil være helt undtaget fra at blive ramt af både strejke og lockout. Det gælder blandt andet tjenestemænd, visse ledere og ansatte på områder, som kræver nødberedskab.